ได้ยินว่าอะพาร์ตเมนต์เรา ต้องซ่อมแซมพอสมควร
เคิร์ตจะจ่ายเงินคืนคุณ ทันทีที่เราตั้งตัวได้นะคะ
คุณนายลอว์สัน ขอแค่คุณเป็นเพื่อนบ้านที่ดีก็พอ
เราไม่ชอบแบมือรับความช่วยเหลืออย่างเดียว
- ไว้เราค่อยคุยกันก็ได้ - ขอฉันถามหน่อยสิ
- เครื่องประดับชิ้นใหม่ที่คุณได้มานี่คือ - มันเตะตามากเลยใช่ไหม
จะว่าอย่างนั้นก็ไม่ผิด
ขอตัวครับ
น่าทึ่งเสียจริงที่คุณซื้อมันให้ตัวเอง
ฉันต้องมีเครื่องประดับพิเศษ สำหรับคริสต์มาสอีฟนี่นา
ขออภัยที่เข้ามาขัดจังหวะ คุณผู้หญิง
แต่ผมขอคุยกับคุณนายเบลกลีย์สักประเดี๋ยว
- แน่นอนค่ะ - ขอบคุณครับ
- เครื่องประดับคุณน่าสนใจมาก - ขอบคุณค่ะ คุณตำรวจ
ของใหม่เหรอครับ
ฉันซื้อมาจากพ่อค้าเร่คนนั้น คุณเบลีย์
- เขาบอกว่ามันไม่เหมือนใคร - ผมก็ว่าอย่างนั้น
น่าเสียดายที่มันมีแค่ชิ้นเดียว
มันคงเข้ากันได้ดีกับชุดที่เอลิซาเบธจะใส่
ที่งานเต้นรำของตำรวจม้า
ขอโทษจริงๆ แต่ฉัน...
ผมรู้ว่าของเช่นนี้ตีราคาไม่ได้ คุณนายเบลกลีย์
แต่ผมยินดีจ่ายให้คุณเป็นสองเท่า
มันจะมีความหมายกับผมมาก
แถมคุณจะได้ซื้อของที่ดีกว่านี้
มันก็มีจี้รูปแมลงปอ เครื่องประดับที่ล้ำเลิศ
แต่ราคาตั้งสิบเหรียญ
รู้อะไรไหม คุณนายเบลกลีย์
ผมว่าคุณสมควรมีคริสต์มาสที่ล้ำเลิศ
ถ้าคุณยืนยันอย่างนั้น
- แดชเชอร์เล่นอะไรเป็นไหมฮะ - หมาส่วนใหญ่ชอบไล่คาบลูกบอล
ลูกนี้ไม่ได้ฮะ
- โคดี้ เธอไปโรงเรียนสายแล้วใช่ไหม - ก็คงงั้นฮะ
มีอะไรให้ผมรับใช้ คุณตำรวจ
ผมเพิ่งพูดกับคุณนายเบลกลีย์มา
เธอบอกว่าคุณขายเครื่องประดับชิ้นนี้ให้เธอ
- ใช่แล้ว ชิ้นนี้ลืมยาก - บอกผมได้ไหมว่าไปได้มาจากไหน
ผมซื้อขายหลายอย่าง จำได้ไม่ครบทุกชิ้นหรอก
จริงเหรอ เพราะชิ้นนี้เป็นของที่ถูกขโมยมา
ผมเสียใจที่ได้ยินอย่างนั้น
บางทีผู้พิพากษาสัญจรอาจทำให้คุณนึกออก
แต่เกรงว่าท่านจะไม่เดินทางมา จนกว่าจะหลังคริสต์มาส
- ผมก็ยังจำไม่ได้อยู่ดี - น่าเสียดาย
คุณก็รู้ว่าผมต้องจับกุมคุณ
คุณก็ต้องทำในสิ่งที่ต้องทำ
(เมื่อดวงใจเพรียกหา)
ช่วยหันมาฟังทางนี้หน่อย
เอาละนะ เด็กๆ
ถึงเวลาประกาศชื่อนักแสดงพระคริสตสมภพ
พวกเธอหลายคน แสดงให้เห็นจิตวิญญาณคริสต์มาส
และฉันภูมิใจในตัวพวกเธอที่สุด
เอาละ รูบี
เธอจะได้เล่นเป็นพระแม่มารีย์
แฮตตี้กับแอนนา
ปีนี้จะมีทูตสวรรค์สององค์
เพราะพวกเธอทั้งสองทำตัวสมเป็นทูตสวรรค์
โคดี้ เธอจะได้เล่นเป็นโหราจารย์คนหนึ่ง
โรเบิร์ตกับทิมมี พวกเธอก็เล่นเป็นโหราจารย์ด้วย
เราจะได้ขี่อูฐกันไหมฮะ
เกรงว่าที่บักซ์ตันจะไม่มีอูฐให้จ้ะ
แต่ชุดใส่แสดงตัดใหม่น่าจะมาถึงวันพรุ่งนี้เช้า
เอมิลี่ หนูช่วยอ่าน รายชื่อนักแสดงได้ไหม ขอบคุณมาก
โอปอล เธอเล่นเป็นเด็กสาวตีกลองนะ
ถ้าเป็นเรื่องชุดใส่ไปงานเต้นรำของตำรวจม้า
- ตอนนี้ฉันติดพันเรื่องอื่นอยู่ - ไม่ใช่เลย
ดอตตี้กำลังแก้ชุดให้อยู่
เปล่า ฉันมาเพราะลีบอกว่าคุณต้องการให้ช่วย
เรื่องเทศกาลคริสต์มาส
ก็ไม่ใช่เรื่องเร่งด่วนอะไรขนาดนั้น
ฉันรู้ว่าคุณไม่อยากยอมรับว่าทำงานเกินตัว
คุณก็ไม่อยากเหนื่อย ก่อนงานเต้นรำของตำรวจม้าด้วย
คุณย่อมไม่อยากให้มีรอยย่นบนหน้าผากเพิ่ม
ฉันไม่มีรอยย่น
ก็ต้องไม่มีอยู่แล้ว
นับว่าเคราะห์ยังดี ฉันเคยจัดงานคริสต์มาสอยู่หลายสิบครั้ง
ฉันพร้อมจะเข้ามาช่วย
ที่จริง ฉันอยากได้คนช่วยแขวนพอปคอร์น
บนต้นคริสต์มาส
- แขวนพอปคอร์นเหรอ - เชิญจัดการเลย
เฮนรี่
ผมบอกแล้วว่าไม่อยากคุยเรื่องเมือง
ฉันไม่ได้มาเพราะเรื่องนั้น
คุณไล่ดอตตี้ออกทำไม
ผมไล่ดอตตี้ออก เพราะผมไม่ต้องการบริการเธออีก
แต่เธอแค่พยายามดูแลคุณ จนกระทั่งคุณหายดี
แล้วคุณมาที่นี่ทำไม มาเพราะคุณห่วงใยผมเหรอ
มันเชื่อยากขนาดนั้นเชียว
ก่อนหน้านี้ มันอาจมีความหมายกับผมบ้าง
- ก่อนหน้านี้เหรอ - จะเชื่อหรือไม่เชื่อ
ผมห่วงเรื่องสิ่งที่เกิดขึ้นกับคุณ หลังจากสามีคุณเสีย
เป็นสาเหตุหนึ่ง ที่ผมเลือกลงทุนกับร้านคาเฟ่คุณ
มันเป็นข้อตกลงธุรกิจ คุณแค่พยายามทำเงิน
คุณจะเชื่อยังไงก็เชิญ
เฮนรี่ ฉันรู้ว่าคุณไม่สบายใจหลายอย่าง
คุณรู้อย่างนี้นะ
คุณรู้ว่าผมไม่ต้องให้คุณช่วย
คุณมาที่นี่เพราะอยากรู้สึกดี
ว่าอย่างน้อยคุณก็ได้พยายาม
คุณมาที่นี่เพราะอยากนอนหลับลงตอนกลางคืน
สบายใจเพราะรู้ว่าตัวเองได้ลองพยายามแล้ว
คุณพูดอย่างนั้นเพราะคุณคิดว่าฉันแย่งงานคุณ
เราเลิกเล่นเกมกันดีกว่า
คุณยอมรับมาเถอะว่าคุณชอบ
ที่จะรู้สึกว่าจิตใจสูงส่งกว่าพวกเราที่เหลือ
คุณมาเพื่อตัวเอง
ไม่ใช่เพื่อผม แต่เพื่อตัวเอง
ถ้าคุณเชื่ออย่างนั้นจริงๆ เราก็ไม่มีอะไรต้องพูดกันอีก
ผมเชื่อ ฉะนั้นเราก็จบกันแค่นี้
เราจบกัน
ได้กาแฟอีกหน่อยก็ดีนะ
ถามจริง
คนส่วนใหญ่ไม่ชอบกาแฟผมนะ
คนส่วนใหญ่ลืมซาบซึ้งบุญคุณ
ก็จริง
คุณมีครอบครัวไหม แซม
โลกนี้คือครอบครัวผม
โลกนี้คือครอบครัวคุณ
- คุณเป็นคนเดาใจยากนะ - สิ่งที่ผมทำคือตัวตนผม
มีวาระพิเศษอะไรรออยู่ไหม
งานเต้นรำคริสต์มาสของตำรวจม้า
พนันว่าคุณจะพาครูสาวคนสวยไปด้วย
ใช่ กะจะจ้างรถม้า เดินทางไปหรูๆ ผมวางแผนไว้แล้ว
ท่าทางคุณก็ดูเหมือนคนที่วางแผนทุกอย่างไว้แล้ว
- ก็คงอย่างนั้น - แผนการเป็นเรื่องน่าขำนะ
ยังไง
มันไม่เป็นอย่างที่คุณคาดหวังไว้น่ะสิ
ดูอย่างผมนี่
ผมไม่ได้วางแผนจะได้นอนข้ามคืนในคุก
ก็คงจะเป็นอย่างนั้น
เมื่อไม่กี่ชั่วโมงก่อน ผมหิวโซ หนาวด้วย
ตอนนี้ผมมีหลังคาคุ้มหัว แถมมีอาหารร้อนๆ
บางครั้ง สิ่งที่เราไม่อยากได้ ก็กลายเป็นสิ่งที่ต้องการ
- ชีวิตผมก็เป็นแบบนั้น - หมายความว่าไง
ก็เหมือนคนอื่นๆ ผมเคยอยากรวยและมีอำนาจ
เป็นคนสำคัญ
ผมไม่เคยได้เป็นอย่างนั้น
ผมต้องสร้างชีวิตที่ไม่เหมือนใครให้ตัวเอง
ต้องหาว่าจริงๆ แล้วผมอยากได้อะไร
ก็...
ทุกคนก็ต้องหากัน ไม่ช้าก็เร็วสินะ
ใช่
เมื่อชีวิตไม่เป็นไปตามใจหวัง
เราก็ควรหยุดและใคร่ครวญดู
แหวนทองห้าวง
- นกร้องขับขานสี่ตัว - ไก่ฝรั่งเศสสามตัว
นกเขาสองตัว
- และนกกระทาบนต้นแพร์ - และนกกระทาบนต้นแพร์
- คุณร้องเพลงเพราะนะฮะ คุณเอเวอรี่ - เลี้ยงเด็กเก่งด้วย
- ขอบคุณทั้งสองคน - ไปนอนได้แล้ว หนุ่มน้อย
- นี่ดึกแล้ว ราตรีสวัสดิ์จ้ะ - ราตรีสวัสดิ์ฮะ
ถือเป็นกฎนะ กินมื้อค่ำก่อนเที่ยงคืนดีต่อสุขภาพ
เข้าตัดงบ ประชุมคณะกรรมการ ฟังพิจารณา
แถมใบเรียกเก็บเงินที่ต้องชำระ ฉันคงลืมเวลาไปน่ะ
วันนี้ไปหาเฮนรี่มาเป็นไง ผมควรถามไหม
เอาเป็นว่ามันไม่ดีแล้วกัน
อบิเกล ลืมเรื่องโกเวนเถอะ คุณพยายามมากเกินไปแล้ว
คุณพูดถูกต้องที่สุด มีงานให้ทำล้นมือ
ฉันไม่เคยรู้เลยว่าการบริหารเมืองหนักขนาดนี้
นั่นแหละประเด็นที่ผมอยากสื่อ
โกเวนควรจะขอบคุณคุณ ที่มาช่วยแบ่งเบาภาระตรงนี้ไป
ฉันก็ควรขอบคุณคุณที่คอยช่วยดูแลโคดี้
สำหรับซุปนี้ด้วย เกือบอร่อยเท่าของฉันน่ะ
ผมไม่บอกหรอกถ้าคุณไม่บอก
แจ็ก
โรสแมรี่ คุณตื่นเช้านะ
ฉันนอนไม่หลับเลยนับตั้งแต่ได้ยินเรื่อง
ที่คุณจับกุมชายแก่น่ารักคนนั้นได้ยังไง
คุณเบลีย์เหรอ
ผมแค่ทำตามหน้าที่
- คุณทำผิดพลาดใหญ่หลวง - ยังไง
เขาไม่ได้ขโมย...
เจ้าเข็มกลัดสุดสยองนั่น
คุณรู้ได้ยังไงว่าเขาขโมยอะไรไป โรสแมรี่
ก็น่าขำอยู่นะ
ไหนว่ามาสิ
ก็...
เผอิญว่าฉันจัดของให้ลีอยู่
ตอนฉันไปเจอกล่องใบเล็กๆ
ซึ่งคุณก็เผลอแกะห่อแล้วเปิดดูสินะ
รายละเอียดไม่สำคัญ ที่สำคัญก็คือ...
คุณเห็นเจ้านั่นหรือยัง
เห็นแล้ว
งั้นคุณก็รู้ว่าฉันไม่มีวันใส่มัน
คุณเลยขายให้แซมไปเหรอ
ฉันไม่อยากทำร้ายความรู้สึกลี
ฉันคิดว่าถ้าเขานึกว่าเขาทำมันหายไป
เขาจะเลือกอย่างอื่นมาให้ฉัน
ของที่น่ากลัวน้อยกว่านี้
ฉันรู้ว่าเขามีเจตนาดี โธ่ แจ็ก
ฉันไม่รู้จะทำยังไง
ผมจะบอกให้ว่าคุณต้องทำยังไง
สามีคุณซื้อของขวัญชิ้นพิเศษมากๆ มาให้
สำหรับคริสต์มาสปีแรกที่พวกคุณได้อยู่ด้วยกัน
ฉะนั้น คุณต้องเอามันไปคืนที่เดิม
แล้วเช้าวันคริสต์มาส ตอนที่เขาให้มันกับคุณ
คุณต้องทำเป็นประหลาดใจและมีความสุข
ประหลาดใจและมีความสุขเหรอ
คุณเป็นนักแสดงมากฝีมือ
มันจะเป็นการแสดงแห่งชีวิต
สัญญานะว่าจะไม่พูดเรื่องที่เกิดขึ้นกับใคร
ปากผมปิดสนิทแน่นอน
คุณน่าจะบอกผมว่า โรสแมรี่ โคลเตอร์ขายเข็มกลัดให้
- มันก็ไม่ถูกต้องสิ - เพราะอะไร
ในสายตาผม นี่ให้โอกาสแม่สาวคนนั้น
เรียนรู้เรื่องการพูดความจริง
ซึ่งคือสิ่งที่เธอต้องการสำหรับคริสต์มาสนี้
มันก็เป็นไปตามที่ควรจะเป็น
มาเร็ว แดชเชอร์
ศาสนาจารย์ครับ
อยากพบคุณอยู่พอดี ผมมีอะไรจะให้
- ผมว่าคุณไม่มีสิ่งที่ผมต้องการ - อย่าเพิ่งแน่ใจไป
คุณว่าไง คนของพระเจ้าควรมีพระคัมภีร์ติดตัว
ผมขายถูกๆ เลยนะ
ไม่เป็นไร ผมมีที่โบสถ์เยอะแยะ
เล่มนี้เก่าพอสมควร ผมได้มาจากเรือนจำแกรนวิลล์
พวกเขาแจกจ่ายหนังสือเก่าๆ
เดี๋ยว ขอผมดูหน่อยได้ไหม
(ห้องสมุดเรือนจำแกรนวิลล์)
ผมรับโทษจำคุกที่แกรนวิลล์
คนหลายคนรับโทษจำคุกที่แกรนวิลล์
ผมรับมันมาเพราะคำจารึกข้างหลังเล่ม
(คำอธิษฐานของนักบุญฟรังซิส)
คำอธิษฐานของนักบุญฟรังซิส
"ข้าแต่พระองค์ ให้ข้าเป็นเครื่องมือแห่งสันติภาพ
ที่ใดเกลียดชัง ให้ข้าหว่านไถความรัก ที่ใดกังขา ให้ข้าหว่านไถศรัทธา
ที่ใดสิ้นหวัง ให้ข้าหว่านไถความหวัง"
- บทโปรดของผม - ของผมด้วย
ผมถึงได้เขียนไว้หลังเล่มนี้
นี่เป็นพระคัมภีร์ผม
ใช่เหรอ
คุณคงเปลี่ยนชีวิตคนหลายคนด้วยหนังสือเล่มนี้
ผมมีความรู้สึกว่าคุณจะช่วยเปลี่ยนอีกเยอะ
เหมือนอย่างเพื่อนที่คุณเล่าให้ผมฟัง
คนที่มีลูกชายตัวเล็กๆ น่ะ
เธอจากไปโดยไม่บอกใครว่าเธอมุ่งหน้าไปไหน
ผมไม่รู้จะหาเธอยังไง
โหราจารย์สามคนเจอเมืองเบธเลเฮม ด้วยการตามดาว
- พวกเขามีคนช่วยเยอะ - คุณก็เช่นกัน สหาย
- คุณคิดเท่าไร - รับไปเถอะ
ในสายตาผม ผมกำลังคืนมันให้เจ้าของที่แท้จริง
อรุณสวัสดิ์ คุณโยสต์
เคที่
เคที่ ตอนแนนซี่ ทักเกอร์ มาซื้อเสบียงกรังจากร้าน
เธอได้บอกหรือเปล่าว่ามุ่งหน้าไปทางไหน
ฉันว่าไม่นะคะ
เดี๋ยวก่อน เธอบอกว่าต้องการอาหาร เพื่อให้ไปถึงอัลเบิร์ต ฟอลส์
อัลเบิร์ต ฟอลส์ ขอบคุณมาก
เหมือนศาสนาจารย์จะเจอดาวของเขาแล้ว
มันติดแน่นอยู่ ส่งค้อนมาให้ผมหน่อย
- คุณช่วย... - ได้
ระวัง
เกวียนส่งของมาช้า
เกวียนงี่เง่านั่นมาช้าตลอด
เดี๋ยวมันก็คงมาถึงแหละ
ฉันแค่อยากดูให้มั่นใจว่าทุกอย่างเรียบร้อย
ก่อนเราเดินทางไปงานเต้นรำในคืนนี้
ไม่ต้องห่วง ฉันจะจัดการที่เหลือให้เอง
- จริงเหรอ - แน่นอน คุณขอให้ฉันช่วยนี่นา
คริสต์มาสก็เป็นเทศกาลแห่งการให้ด้วย
ขออภัยครับ ผมว่าผมควรมาส่งด้วยตนเอง
ขอบคุณค่ะ
"รถไฟตกรางนอกยูเนียนซิตี เส้นทางปิด"
จะไม่มีของมาส่งจนกระทั่งหลังวันคริสต์มาส
(ร้านคาเฟ่ของอบิเกลปิด)
ทุกคนต้องผิดหวังมากแน่ๆ
- มันไม่แย่ขนาดนั้นหรอก - ขนาดนั้นสิคะ
ฉันจะบอกเด็กๆ ยังไงดี
ทิมมีอยากได้ชุดรถไฟ รูบีก็อยากได้
บ้านตุ๊กตาและ...
แม็กกีที่น่าสงสาร แกแค่อยากได้ "บิดดีเบตซี"
แม็กกีจะไม่ได้ตุ๊กตาเหรอฮะ
โคดี้ เธอออกไปเล่นข้างนอกหน่อยไหม
เตาที่ฉันสั่งให้ครอบครัวลอว์สัน ก็อยู่บนรถไฟขบวนนั้น
- พวกเขาจะเข้าใจ - ฉันรู้ แต่มัน...
ไม่ยุติธรรมเลยจริงๆ
ฉันไปบอกแจ็กดีกว่า
ไม่ พวกเราปลอดภัยดี
แต่อยากได้คนช่วยค้ำยันคาน
ขอโทษนะ เอลิซาเบธ
- แจ็กคะ - ผมมีข่าวร้าย
- คุณได้ยินเรื่องรถไฟแล้วเหรอ - มันแย่กว่านั้นอีก
คานร่วงลงมาจากอะพาร์ตเมนต์ ที่เราซ่อมให้ครอบครัวลอว์สัน
พวกเราไม่บาดเจ็บ แต่งานมันล่าช้า
- ทำยังไงดีคะ - ยังไงก็ต้องทำแหละ
เราบอกว่าเราจะสร้างคริสต์มาส ที่วิเศษให้เมืองนี้
เราก็ต้องทำตามสัญญา
ต่อให้เราต้องทำงานจนถึงวันคริสต์มาสอีฟ
แต่งานเต้นรำของตำรวจม้า...
ใช่
ผมอยากให้เราไปกันจริงๆ
แต่ผมว่าเรื่องนี้สำคัญกว่า
ฉันดีใจมากที่คุณว่าอย่างนั้น เราไปกันไม่ได้หรอก
งั้นเอายังไงต่อดี
(ร้านเหล้า)
ทุกคนช่วยฟังทางนี้หน่อย
แค่เพราะเกวียนสินค้ามาไม่ถึง
ไม่ได้แปลว่าเราต้องล้มเลิกงานคริสต์มาส
มันแค่แปลว่าเราต้องเปลี่ยนแผนเล็กน้อย
ทุกสิ่งที่เราต้องใช้มีอยู่ในโฮป แวลเลย์นี่แล้ว
เราจะหาของเล่นมาให้เด็กๆ ได้ยังไงกัน
- เราก็ต้องทำขึ้นมาเอง - แต่เราไม่มีเวลา
คริสต์มาสอีฟก็คืนพรุ่งนี้แล้ว
เราทำได้ถ้าเราช่วยกัน
ตอนฉันเป็นเด็ก เราใช้ฝักข้าวโพดกับที่หนีบผ้าทำตุ๊กตา
มีเศษไม้ที่โรงสีเยอะแยะ
เอามาทำตุ๊กตาได้ ถ้าเราต้องการ
แล้วบ้านใหม่ให้พวกจากนิคมล่ะ
ได้ยินว่าพวกมันเสร็จไม่ทันเวลา
ทุกอย่างซ่อมแซมได้ เราแค่ต้องการคนช่วยเพิ่ม
แล้วเรื่องเตาให้บ้านเคิร์ตกับวิลมาล่ะ
ผมยังมีเตาอันเก่า แต่ท่อนล่างสนิมขึ้นหมด
เรามีช่างเชื่อมคนใหม่ คุณเอดเวิดส์ ผมจะไปลองถาม
แล้วชุดใส่เล่นละครคริสตสมภพล่ะ
ฉันคงพอช่วยจัดการได้
ฉันมีความคิดแล้ว
เราจัดงานแสดงคริสตสมภพที่นี่สิ
เราจะตกแต่งมันให้เหมือนโรงนาเก่าๆ
จะได้เหมือนรางหญ้าของจริง
- ยังมีงานเลี้ยงคริสต์มาสอีฟอยู่นะ - สำหรับพวกเราร้อยกว่าคน
ปล่อยให้เป็นฝีมือผมเอง
ทุกคนกลับบ้านไปสำรวจครัวตัวเอง
แล้วไปบ้านเพื่อนบ้าน สำรวจที่ครัวพวกเขาด้วย
อะไรที่สละได้ เอามาที่คาเฟ่นี่
ผมว่าเรื่องนี้ต้องลงคะแนน
ทุกคนที่เห็นด้วยให้กู้วันคริสต์มาสพูดว่า "ตกลง"
ตกลง
- มีอะไรให้ช่วยเหรอ หนุ่มน้อย - ผมต้องการของเล่น คุณมีเหลือไหมฮะ
ขอโทษที เกือบถึงคริสต์มาสแล้ว ของเล่นฉันหมดเกลี้ยงเลย
เธอมองหาอะไรอยู่ล่ะ
ตุ๊กตาฮะ ให้เพื่อนผม
เข้าใจล่ะ เธอพยายามทำตัวเป็นเด็กดี จะได้เล่นละครคริสต์มาสสินะ
ผมได้เล่นอยู่แล้ว
งั้นเธอก็ไม่จำเป็นต้องหาตุ๊กตาให้เพื่อน
ผมแค่อยากให้มั้งฮะ
ผมสัญญาไว้แล้วว่าเธอมาจัดงานเลี้ยงน้ำชา ที่ร้านคุณอบิเกลได้
พอฉันลองคิดดูดีๆ
ฉันอาจมีอะไรเหลือ ขอฉันดูก่อนนะ
เกรงว่าจะไม่ใช่ของหรูหรา แค่ตุ๊กตา "บิดดีเบตซี" เก่าๆ
- เธออยากได้แบบนั้นเลย - บังเอิญดีจริง
- ผมขอซื้อได้ไหม - นี่ตัวสุดท้ายแล้ว
ผมมีเงินเจ็ดเซนต์
มันมีค่ามากกว่านั้น เธอว่าไหม
ผมมีเงินแค่นี้
เรามาแลกเปลี่ยนกันไหมล่ะ
(โอทิส แครนดัลล์)
ฉันเอาก้อนฝ้ายมาให้จากศูนย์พยาบาล
เราน่าจะใช้มันยัดเป็นไส้ตุ๊กตาได้
- เหมาะมากเลยล่ะ - ฉันเย็บปักถักร้อยไม่เก่ง
นอกจากที่เย็บแผลให้คนไข้
- เรายินดีมากที่คุณมา - ใช่ค่ะ
ผมไม่เคยสร้างบ้านตุ๊กตามาก่อน
ก็เหมือนสร้างบ้านคนแหละครับ แต่ขนาดเล็กกว่า
ก็จริง แต่บ้านคนมีแปลนนี่นา
ผมถือวิสาสะร่างให้แล้วครับ
มีกลิ่นอายบ้านอาณานิคมแบบแฟรงก์ ลอยด์ ไรต์
เยี่ยม เยี่ยมยอด
ใช้การไม่ค่อยได้แล้วล่ะ
ท่อนล่างสนิมขึ้นหมดเลย
กล่องไฟก็แตกด้วย
ว่าไงครับ
- คิดว่าต้องซ่อมนานแค่ไหน - ก็คงสองสามวัน
เร่งให้ทันคืนพรุ่งนี้ได้ไหมครับ
- ผมจะพยายามเต็มที่ - ขอบคุณมาก จอร์จ
แฟรงก์ ดูเหมือนคุณกำลังรีบไปไหนนะ
แนนซี่ ทักเกอร์
โชคดีครับ
ไหน มีอะไรบ้าง
ปลากระป๋อง หอยนางรมกระป๋อง ปลาและหอยนางรมกระป๋องอีก
ถั่วเป็นกุรุส
แล้วก็เบคอนจากฟาร์มครอบครัวแคมป์เบลล์
ไม่เยอะเท่าไร
เนด โยสต์เอาแป้งน้ำตาลกับมันฝรั่งมาให้ค่ะ
เขาบอกว่าหมดแล้ว
คุณเคาะประตูบ้านทุกคนนะ
ทุกคนหวังพึ่งเกวียนอย่างเดียว เลยไม่เหลืออะไรมากเท่าไร
เราจะจัดงานเลี้ยงคริสต์มาสอีฟ ด้วยของพวกนี้ยังไง
ก็ประเดิมด้วยซุปหอยนางรม สตูปลา และพายมันฝรั่ง
เบคอนกับถั่ว
ปิดท้ายด้วยเซอร์ไพรส์คาสเซอโรลแคร์รอตกับไก่
แต่เราไม่มีไก่นี่คะ
อันนั้นน่ะเซอร์ไพรส์
มีทั้งหมดเท่าไร
ถ้ารวมอันที่คุณเอามาด้วย ก็มีพร้อมแล้วโหลหนึ่ง
ซึ่งก็เหลืออีก 28
เรายังต้องเก็บรายละเอียดต้นไม้
และฉากหลังสำหรับละคร
แต่นี่ก็เริ่มดึกแล้ว
คุณว่าที่ขั้วโลกเหนือ พวกเขาทำงานหนักเท่านี้ไหม
ไว้เจอซานตาครั้งหน้า ฉันจะถามเขาให้ค่ะ
อบิเกล
- นี่กี่โมงแล้ว - เกือบตีสามแล้วค่ะ
คลาร่าไปไหนล่ะ
ผมบอกให้เธอไปพักข้างบน ที่ร้านเหล้าเป็นยังไงบ้าง
ทุกคนเหนื่อยไว
เราต้องทำอะไรสักอย่าง ถ้าอยากให้เสร็จทันเวลา
ใช่
ผมว่าถึงเวลางัดอาวุธลับออกมา
คุณมีอาวุธลับด้วยเหรอ
สูตรผสมของกาแฟจากตอนใต้ของพรมแดน
ผมใช้มันตอนแกะรอย "บิลลีเดอะคิด" ไปชายฝั่งเม็กซิโก
ทำเอาผมตื่นอยู่สามวันเต็มๆ
อย่าให้แรงขนาดนั้นเลยค่ะ
ผมจะต้มน้ำให้
(ร้านเหล้า)
- อรุณสวัสดิ์ - อรุณสวัสดิ์
ฉันเหนื่อยจนขยับตัวแทบไม่ไหว แต่ทุกอย่างก็เสร็จ
ดีมาก
เราก็ซ่อมบ้านให้ครอบครัวลอว์สันเรียบร้อย
แล้วเตาล่ะคะ
จอร์จ เอดเวิดส์ซ่อมแล้ว ผมจะเอามันไปส่ง
ทันทีที่หาอาสาสมัครที่มีเกวียนได้
เผอิญว่าผมมีพอดีเลย
ได้ครับ แซม
นี่จะฟังดูบ้านะคะ
แต่ฉันแอบดีใจที่รถไฟขนส่งมาไม่ถึง
จริงครับ
มันฟังดูบ้าจริงๆ
ฉันรู้มาตลอดว่า ผู้คนที่โฮป แวลเลย์ห่วงใยกันจริงๆ
แต่ฉันไม่เคยรู้ว่ามากแค่ไหน
สิ่งดีๆ ก็เกิดขึ้นเวลาแผนเปลี่ยนแปลงสินะ
ไม่มีคำไหนจริงเท่านี้แล้ว
ผมจะเทียมม้าแล้วไปรับเตากันเถอะ
เยี่ยมครับ
- ทำได้ดีมาก - คุณก็ด้วย
ศาสนาจารย์คะ
คุณไม่เผอิญมีกาแฟ
สำหรับนักเดินทางโรยแรงใช่ไหม
มีสิคะ
คุณมาทำอะไรแถวนี้ฮะ
ฉันเป็นห่วงเธอกับแม่เธอน่ะ
คุณไม่ต้องเป็นห่วงเราหรอก เราสบายดี
- คุณจะไปไหนเหรอ - ที่ใหม่ๆ
โฮป แวลเลย์มีความทรงจำมากเกินไป
มันก็ไม่ได้แย่ทั้งหมด
พ่อลูกเสียชีวิตที่นั่นนะ ฮาร์เปอร์
แต่พ่อก็สอนผมตกปลาที่นั่น
- ผมมีเพื่อนที่นั่น - ฮาร์เปอร์
เธอยังมีเพื่อนที่นั่น แล้วฉันว่าทุกคนอยากให้เธอกลับมา
ฉันก็อยากให้คุณดื่มกาแฟแล้วไปเสียค่ะ
ฉันบอกแล้วว่าไม่อยากได้อะไรจากคุณทั้งนั้น
คุณบอกอย่างนั้นจริง
แล้วผมก็จำบทอธิษฐาน ที่เคยเรียนรู้เมื่อนานมาแล้วได้
"ข้าแต่พระองค์ ให้ข้าเป็นเครื่องมือแห่งสันติภาพ
ที่ใดเกลียดชัง ให้ข้าหว่านไถความรัก ที่ใดกังขา ให้ข้าหว่านไถศรัทธา
ที่ใดสิ้นหวัง ให้ข้าหว่านไถความหวัง ที่ใดมืดมน ให้ข้าหว่านไถแสงสว่าง
ที่ใดเศร้าสร้อย ให้ข้าหว่านไถ
- ความสุข" - ความสุข
คำอธิษฐานของนักบุญฟรังซิส
พ่อเป็นคนสอนผม
บทโปรดของพ่อ
แม่ไม่เห็นรู้
ผมว่าสามีคุณคงอยากให้คุณกลับมา แนนซี่
พ่อเป็นคนพาเรามาโฮป แวลเลย์นะ แม่
แม่ชอบพูดว่าพ่อรู้เสมอว่าอะไรดีที่สุด
ผมว่าเขาก็ยังรู้
- ขอบคุณมาก แซม - ผมยินดี
เก่งมาก เจ้าหนู
- นี่ แจ็ก พอมีเวลาไหม - มีสิ ลี
ผมเพิ่งเอาเตาไปส่งบ้านลอว์สัน
พวกสาวๆ กำลังทำความสะอาด
เยี่ยมเลย ผมก็มีข่าวดีด้วย
จำของขวัญที่ผมซื้อให้โรสแมรี่ที่หายไปได้ไหม
- เข็มกลัดเหรอ - เข็มกลัด ใช่
กลายเป็นว่ามันอยู่ก้นหีบนั่นแหละ
มันหลุดไปตกร่อง ผมไม่รู้ว่าเกิดอะไรขึ้น
เอาเถอะ ผมขอโทษด้วยถ้าสร้างปัญหาให้คุณ
ไม่เป็นปัญหาเลย ผมดีใจที่คุณหาเจอ
ผมด้วย อดใจรอเห็นหน้าโรสแมรี่ ตอนเธอเปิดกล่องไม่ไหวแล้ว
ผมพนันว่าเธอต้องประหลาดใจและดีใจแน่ๆ
ก็หวังอย่างนั้น เจอกันคืนนี้นะ
ฉันว่าถ้าเราวางบุฟเฟต์ชิดกำแพง และยกโต๊ะออกไป
น่าจะพอมีที่ให้ทุกคนยืน
คริสต์มาสกลับมาตามตารางอย่างเป็นทางการ
เว้นแต่เรื่องคุณกับแจ็ก ไม่ได้ไปงานเต้นรำของตำรวจม้า
พวกเราคิดถูกแล้วที่อยู่
ผมขอออกไปเล่นกับโรเบิร์ตนะฮะ
ได้จ้ะ ถ้าเธอกลับมาทันเวลาเตรียมตัวงานแสดง
โอเคฮะ
โคดี้ ลูกเบสบอลอยู่ไหน
ผมเอาไปแลกมา
แลกเหรอ กับใคร
คุณนายสแตนตัน
ผมว่าเรายังไม่ได้แนะนำตัวกันอย่างเป็นทางการ
ไม่ค่ะ แต่ฉันได้ยินเรื่องคุณมามาก แถมรู้ด้วยว่าคุณพบลูกชายฉัน
- โคดี้ ครับ ผมเจอแกก่อนหน้านี้ - ฉันไม่ได้ตามหาแกค่ะ
ฉันมาคุยกับคุณ เรื่องลูกเบสบอล
- เป็นการแลกเปลี่ยนที่ยุติธรรม - ขอถามได้ไหมว่าแกแลกกับอะไร
มนุษยธรรม ความเอื้อเฟื้อ แก่นสำคัญของคริสต์มาส
ฉันว่าคุณยังไม่ตอบคำถามฉัน
โคดี้แลกลูกเบสบอลกับสิ่งที่เพื่อนแกอยากได้
แกบอกว่าเพื่อนคงหัวใจสลาย ถ้าไม่ได้มันในวันคริสต์มาส
- ตุ๊กตา "บิดดีเบตซี" เหรอคะ - ตัวนั้นแหละครับ
- แล้วคุณมีเหรอ - ใช่ครับ
ก็น่าตลกดีที่ทุกอย่างออกมาลงตัว
แกรักลูกเบสบอลนั่นมาก ไม่อยากเชื่อว่าแกยอมสละเพื่อแม็กกี
- แกเป็นหนุ่มน้อยที่พิเศษ - ถูกต้องเลยค่ะ
คืนนี้มีงานเลี้ยงมื้อค่ำคริสต์มาสอีฟ ให้ทุกคนในเมือง
ฉันหวังว่าคุณจะมาร่วมงาน
เป็นคำเชิญที่ดี แต่ผมว่าผมจะออกเดินทางต่อแล้ว
ไม่อยากอยู่รบกวนนาน
ถ้าคุณเปลี่ยนใจ พวกเราก็ยินดีนะคะ
แล้วคุณล่ะ คุณนายสแตนตัน มีอะไรต้องซื้อนาทีสุดท้ายไหม
ฉันว่าคริสต์มาสของฉันมีทุกอย่างพร้อมแล้ว
- คุณแน่ใจนะว่าไม่ได้ลืมใคร - แน่ค่ะ
ก็มีเฮนรี่ โกเวน
แต่เขาไม่อยากได้อะไรจากฉันหรือจากใครทั้งนั้น
ผมเห็นเขาออกมาเดินเล่น หน้าตาถมึงทึงทีเดียว
เขาเป็นอย่างนั้นแหละค่ะ
ถ้างั้นคุณเป็นห่วงเขาทำไม
ไม่รู้สิคะ
เพราะจะดีจะชั่ว เขาก็เป็นพวกเรามั้งคะ
คุณได้บอกเขาหรือยัง
เขาไม่ให้โอกาสฉัน
เขาบอกว่าฉันแสร้งทำเป็นห่วงใย เพื่อรักษาภาพลักษณ์
นั่นไม่มีทางเป็นจริง
ก็ไม่จริงค่ะ
- โชคของผมคงหมดแล้ว - ยังไงคะ
ของขวัญที่ดีที่สุด ที่จะให้คนถมึงทึงในวันคริสต์มาส
คือความจริงครับ
ถึงผมจะอยากขายเนกไทให้คุณก็เถอะ
ฉันว่าขอผ่านดีกว่า
ขอบคุณสำหรับทุกอย่างค่ะ คุณเบลีย์
คุณเหมือนทูตสวรรค์จริงๆ
เคยมีคนเรียกผมด้วยชื่อที่แย่กว่านั้น
ลืมลงกลอนประตูเลย
- ผมนึกว่าเราจบกันแล้ว - ก็ใช่
แต่มีคนทำให้ฉันฉุกคิดได้
และฉันก็ตระหนักบางอย่าง
มีเหตุผลที่คุณอยู่ที่นี่ เฮนรี่
มีเหตุผลที่คุณกลับมา
- ผมไม่จำเป็นต้องฟังคุณตอนนี้ - จำเป็นสิคะ
คุณต้องฟังฉัน ไม่ว่าจะชอบหรือไม่ก็ตาม
คุณกลับมาโฮป แวลเลย์เพราะที่นี่คือบ้านคุณ
และคนที่นี่คือครอบครัวคุณ
คุณต้องมีเรา เฮนรี่
และความจริงก็คือ
ฉันต้องมีคุณ
ฉะนั้น คุณพูดถูกแล้ว
ฉันมาที่นี่เพื่อตัวเอง
ฉันมาเพราะฉันต้องบริหารเมือง และฉันต้องให้คุณช่วย
ฉันจะไม่ยอมให้คุณผลักไสฉันไป
พรุ่งนี้ฉันจะมาใหม่
และวันหลังจากนั้น และวันหลังจากนั้น
เพราะสำหรับคริสต์มาสนี้ ฉันจะให้โอกาสคุณอีกครั้ง
โอกาสที่จะร่วมงานกัน
โอกาสที่จะเริ่มต้นใหม่
สุขสันต์วันคริสต์มาสค่ะ เฮนรี่
และขอต้อนรับกลับบ้าน
"รัศมีขององค์พระผู้เป็นเจ้าส่องล้อมรอบเขา
และเขากลัวนัก
ฝ่ายทูตสวรรค์องค์นั้นกล่าวแก่เขาว่า"
อย่ากลัวเลย เพราะดูเถิด เรานำข่าวดีมายังท่านทั้งหลาย
คือความปรีดียิ่งซึ่งจะมาถึงคนทั้งปวง
ในวันนี้มาบังเกิด ณ เมืองเดวิด
คือพระคริสต์เจ้า พระผู้ช่วยให้รอดของท่านทั้งหลาย
"นี่จะเป็นหมายสำคัญแก่ท่านทั้งหลาย
คือท่านจะได้พบพระกุมารนั้นพันผ้าอ้อม
นอนอยู่ในรางหญ้า"
ไปจ้ะ
นอนในรางหญ้า
ไม่มีเตียงให้นอน
พระเยซูตัวน้อยพิงศีรษะของพระองค์
ดวงดาราบนฟ้าก้มลงมองที่ซึ่งพระองค์นอน
พระเยซูตัวน้อย
หลับสนิทบนกองฟาง
- ขอผมพูดอะไรหน่อยได้ไหม - ได้สิคะ
คืนนี้ผมไม่ได้เตรียมบทเทศนามา
ไม่รู้จะกล่าวอะไรต่อจาก เรื่องเล่าอันยอดเยี่ยมที่สุด
ฉะนั้นผมจะไม่พยายาม
แต่ผมอยากเตือนทุกคน ว่าของขวัญเลอค่าที่สุดที่เราได้
คือความรักของพระองค์
ของขวัญเลอค่าที่สุดที่เราให้ คือความรักที่เรามีแก่กันและกัน
สุขสันต์วันคริสต์มาสครับ ทุกคน
สุขสันต์วันคริสต์มาส
- สุขสันต์วันคริสต์มาส - สุขสันต์วันคริสต์มาส
สุขสันต์วันคริสต์มาส
เอาละ ทุกคน ฉันว่างานเราวันนี้จบแล้ว
นอกจากฉันลืมอะไรไป
ซานตา
ตายจริง ฉันลืมซานตาได้ยังไง
สุขสันต์วันคริสต์มาส เด็กๆ สุขสันต์วันคริสต์มาส
ไม่เคยคิดเลยว่าจะได้เห็นภาพนี้
ผมพนันว่าปีหน้าคุณต้องแต่ง
คุณชนะปาลูกดอกไปตลอดไม่ได้ เพื่อน
สุขสันต์วันคริสต์มาส ทุกคน
ก็...
ฉันว่ากล่องนี้เป็น
ของทิมมี
นั่นผมนี่นา
- สุขสันต์วันคริสต์มาส หนุ่มน้อย - ขอบคุณฮะ
คนไหนชื่อรูบี
หนูค่ะ
- ของหนูจริงๆ เหรอ - ใช่แล้ว สุขสันต์วันคริสต์มาส
มีใครชื่อแม็กกีบ้างไหม
บิดดีเบตซี
สุขสันต์วันคริสต์มาส
ฉันรู้ว่าเธอทำอะไรให้แม็กกี และฉันภูมิใจในตัวเธอมาก
กล่องนี้เขียนว่าฮาร์เปอร์
ผมเอง
สุขสันต์วันคริสต์มาส ไอ้หนู
สุขสันต์วันคริสต์มาส เด็กๆ มาเถอะ สุขสันต์วันคริสต์มาส
ผมต้องไปลงกลอนที่คุก ช่วยจองที่ให้ผมด้วยสิ
ฉันเชื่อว่าเราต้องยืนกันนะคะ
ขาดแค่หิมะ แล้วนี่จะเป็นคริสต์มาสอีฟที่สมบูรณ์แบบ
ไม่รู้สิ
ฟ้าดูโล่งไปนะ
ฉันอาจจะขอมากไป
เหมือนทุกคนจะมีความสุข
- ผมก็ว่างั้น - ผมแปลกใจที่คุณอยู่ตรงนี้
ไม่ใช่ว่ามีที่ที่คุณต้องไปเหรอ
เท่าที่ผมรู้ก็ไม่
คิดใหม่สิ
- เท่าไรครับ - ไม่คิดเงิน
เจสซี่ ช่วยอะไรฉันหน่อยสิ
ได้ครับ มีอะไรให้ผมช่วย
คุณเบลีย์
แน่ใจนะคะว่าไม่อยากมากินข้าวเย็นด้วย
คุณกรุณามาก แต่ถึงเวลาที่ผมต้องไปแล้ว
- หวังว่าคุณจะกลับมาเยี่ยมเรา - แน่นอน
แต่ในระหว่างนั้น ผมมีเรื่องอยากขอร้อง
ผมต้องเดินทางอีกไกล
แต่เจ้าแดชเชอร์คงไม่พร้อม
มันต้องการบ้านจริงๆ
คุณพอรู้จักใครในเมือง ที่ผมพอจะฝากให้ดูแลมันไหม
คนที่เอื้อเฟื้อและมีจิตใจดี
- ฉันรู้จักคนที่เหมาะเลย - คุณพูดจริงเหรอ
ถ้าเธอสัญญาจะดูแลกันและกัน
ผมสัญญาฮะ ผมสัญญาๆ
มาเร็ว แดชเชอร์
และแล้ว
ด้วยความช่วยเหลือจากพ่อค้าเร่ ที่รู้ว่าทุกคนต้องการสิ่งใด
สิ่งที่เหมือนจะเป็นความผิดหวัง ก็กลายเป็นปาฏิหาริย์วันคริสต์มาส
ครอบครัวใหม่จากนิคมย้ายออกจากค่าย
มาอยู่ในบ้านหลังจริง
โรสแมรี่ประหลาดใจและดีใจ กับของขวัญที่ไม่เหมือนใครจากลี
ความอบอุ่นของจิตวิญญาณคริสต์มาส ถูกค้นพบและเกิดใหม่
พอฉันถึงบ้าน
ฉันก็ไม่คิดว่า คริสต์มาสจะสมบูรณ์แบบได้มากกว่านี้
แต่กลับกลายเป็นว่า
ฉันคิดผิด
(เอลิซาเบธ)
ขอเชิญมาที่ร้านเหล้า
แต่งกายสุภาพด้วย
(งานเต้นรำคริสต์มาสของตำรวจม้า)
(ขอต้อนรับสู่ งานเต้นรำคริสต์มาสของตำรวจม้า)
เต้นรำกับผมได้ไหม คุณแทตเชอร์
ยินดีเลยค่ะ คุณตำรวจธอร์นตัน
(แนวคิดและสินค้าของแซม)
ออกเดินทางได้
(คำบรรยายโดย ปทุมจิต อธิคมกมลาศัย)